pythainlp/thai-wiki-dataset-v3 huggingface dataset:
ยุคนีโอจีน

ยุคนีโอจีน (Neogene) เป็นช่วงธรณีกาล เริ่มต้นยุคที่ 23.03 ± 0.05 ล้านปีมาแล้วถึง 2.588 ล้านปีมาแล้วก่อนเข้าสู่ยุคควอเทอร์นารี ยุคนีโอจีนเป็นยุคที่ถัดจากยุคพาลีโอจีนของมหายุคซีโนโซอิก  ภายใต้ข้อเสนอของ International Commission on Stratigraphy (ICS) ยุคนีโอจีนประกอบไปด้วยสมัยไมโอซีนและสมัยไพลโอซีน
ยุคนีโอจีนกินเวลาราว 23 ล้านปี ในยุคนั้นสัตว์เลี้ยงลูกด้วยนมและนกมีการวิวัฒนาการเป็นอันมาก ส่วนสิ่งมีชีวิตอื่นแทบไม่มีการเปลี่ยนแปลง บางทวีปมีการเคลื่อนตัว เหตุการณ์ที่สำคัญคือเกิดการเชื่อมต่อระหว่างทวีปอเมริกาเหนือและทวีปอเมริกาใต้ในตอนปลายของสมัยพลิโอซีน ภูมิอากาศค่อนข้างเย็นก่อนจะเข้าสู่ยุคน้ำแข็งในยุคควอเทอนารี่ มีการปรากฏตัวของบรรพบุรุษสายตรงของมนุษย์
== อ้างอิง ==
ยุคนีโอจีน
มหายุคซีโนโซอิก
สกิ๊ดส์

สคิ๊ดส์ (Skids) ชื่อตัวละครจากเรื่อง ทรานส์ฟอร์มเมอร์ส
==ประวัติ==
===อนิเมะ===
==== กาแล็คซี่ ฟอร์ซ ====
สคิ๊ดส์ ชาวดาวสปีเดียร์ เขาเข้าร่วมกับกลุ่มไซเบอร์ทรอนพร้อมกับ ออโต้ แลนเดอร์ เนื่องจากเอ็กซิเรี่ยนได้ให้ความช่วยเหลือพวกเขาในระหว่างที่กำลังสำรวจดาวสปีเดียร์
สคิ๊ดส์ เป็นเด็กหนุ่มที่มีอัธยาศัยดีและเคารพผู้ใหญ่ แต่ด้วยความที่เขาอายุน้อยที่สุดทำให้เขามักแสดงอาการอยากรู้อยากเห็นในทุกๆเรื่อง
===ฉบับคนแสดง===
สคิ๊ดส์ ให้เสียงภาษาไทยโดย โอม เปล่งขำ สคิ๊ดส์คือหุ่นยนต์วัยรุ่นสุดโจ๋ฝ่ายออโต้บ็อทส์  และเป็นพี่น้องกับ มัดแฟล็ปส์ สคิ๊ดส์เป็นพวกหลงตัวเอง คิดว่าตัวเองฉลาดกว่ามัดแฟล็ปส์ เขาพยายามทำตัวเป็นผู้ใหญ่แต่สุดท้ายก็ไม่สามารถหยุดพล่ามได้ สคิ๊ดส์ ได้มีส่วนร่วมในการปราบหุ่นยนต์ดีเซ็ปติคอนส์ที่ เซี่ยงไฮ้ สคิ๊ดส์ได้รับบาดเจ็บเล็กน้อยขณะที่ไปเขาตามล่า ไซด์เวย์ส (SIDEWAYS) หุ่นยนต์ดีเซ็ปติคอนส์ที่ซ่อนตัวอยู่กับ ดีโมลิชเชอร์ (DEMOLISHER) เมื่อหลังจากเสร็จสิ้นภารกิจที่เซี่ยงไฮ้แล้ว สคิ๊ดส์ได้เปลี่ยนการแปลงร่าง จากเดิมที่แปลงร่างเป็นรถไอศกรีม มาแปลงร่างเป็นรถ เชฟโรเล็ตบีท สีเขียว แทน
จนต่อมาศึกใหญ่ระหว่าง ออโต้บ็อทส์และดีเซ็ปติคอนส์เกิดขึ้นอีกครั้ง อ็อพติมัส ไพรม์(OPTIMUS PRIME)ถูกเมกะทรอน(MEGATRON)ฆ่าตาย แซม วิทวิคกี้ มิเคล่า และบัมเบิลบี-สคิ๊ดส์-มัดแฟล็ปส์ ต้องหนีไปหลบอยู่ที่ปลอดภัย เนื่องจากแซมได้ถูกตราหน้าว่าเป็นผู้ต้องหา โดยฝีมือของ เดอะ ฟอลเล่น (THE FALLEN) เพื่อต้องการให้ทหารทุกหน่วยค้นหาตัวแซม วิทวิคกี้ เดอะ ฟอลเล่นจึงแฮ็คเข้าไปในดาวเทียมเพื่อให้ภาพเข้าสถานีทั่วโลก และประกาศกร้าวว่าจะทำลายโลกนี้เมื่อใดก็ได้หากไม่ส่งตัวแซม วิทวิคกี้มาให้
ไม่นานพวกเขาได้เจอกับ เจ็ทไฟร์ (JETFIRE) เจ็ทไฟร์สร้างสะพานเชื่อมมิติพาทุกคนไปยังที่อียิปต์ เพื่อตามหาเมกทริกซ์แห่งจิตพลังผู้นำ สิ่งที่สามารถฟื้นคืนชีพอ็อพติมัส ไพรม์ ได้ หลังจากแซม วิทวิคกี้ได้เมกทริกซ์มาแล้ว หน่วยจู่โจมลับ เนสท์(NEST) ได้ส่งกำลังมาช่วยเพื่อถ่วงเวลาให้แซมไปถึงร่างอ็อพติมัสพอดี แต่ระหว่างทางไปหาอ็อพติมัสอยู่นั้นสตาร์สครีมยิงระเบิดใส่เพื่อไม่ให้แซมไปถึงร่างอ็อพติมัส แต่ก็รอดมาได้อย่างหวุดหวิด ทุกคนก็แยกกัน แซม วิทวิคกี้ ไปกับมิเคล่า บัมเบิลบีล่อดีเซ็ปติคอนส์ไปทางอื่น ส่วน สคิ๊ดส์ มัดแฟล็ปส์ เจ้าหน้าที่ซิมมอนส์ และลีโอ เพื่อนของแซม แยกกันไปอีกทางหนึ่ง จนทั้ง 4 เจอกับดีวาสเตเตอร์ (DEVASTATOR) หุ่นยนต์ยักษ์ สูง 46 ฟุต จนทำให้สกิ๊ดส์ มัดแฟล็ปส์ เจ้าหน้าที่ซิมมอนส์ และลีโอ ตกอยู่ในอันตราย มัดแฟล็ปส์ถูกดีวาสเตเตอร์กินเข้าไป แต่ทะลุออกมาได้ สคิ๊ดส์และมัดแฟล็ปส์ต่างจัดการดีวาสเตเตอร์ด้วยกัน แต่ดีวาสเตเตอร์แค่ได้รับบาดเจ็บเท่านั้น จนทหารได้ยิงดีวาสเตเตอร์ตาย หลังจากนั้นออโต้บ็อทส์เป็นฝ่ายมีชัย สคิ๊ดส์และมัดแฟล็บส์สูง 15.5 ฟุตเท่ากัน
== แหล่งข้อมูลอื่น ==
Alternators Skids Toy review 
Binaltech Skids Toy review  - includes description and photos comparing Binaltech and Alternators versions
Robots in Disguise Skid-Z Toy Review 
Armada Skids Toy Review 
Galaxy Force Skids Toy Review 
Further Adventures of Skids Fan Site
ส
อนิเมะ
หุ่นยนต์
ตัวละครภาพยนตร์
โจเซฟ สติกลิตส์

โจเซฟ ยูจีน สติกลิตส์ (Joseph Eugene Stiglitz) เป็นนักเศรษฐศาสตร์ชาวอเมริกันผู้ได้รับรางวัลโนเบลสาขาเศรษฐศาสตร์ประจำปี 2001 ร่วมกับจอร์จ อาเคอร์ลอฟ และไมเคิล สเปนซ์ จากผลงานทฤษฎีเศรษฐศาสตร์เกี่ยวกับตลาดที่สารสนเทศไม่สมมาตร
สติกลิตซ์เคยดำรงตำแหน่งประธานสภาที่ปรึกษาเศรษฐกิจของสหรัฐในรัฐบาลของบิล คลินตันระหว่างปี 1995-1997 และดำรงตำแหน่งหัวหน้านักเศรษฐศาสตร์ธนาคารโลกระหว่างปี 1997-2000 สติกลิตซ์เป็นอาจารย์ที่มหาวิทยาลัยโคลัมเบียตั้งแต่ปี 2000 ถึงปัจจุบัน
โจเซฟ สติกลิตส์ เกิดที่เมืองแกรี รัฐอินดีแอนาในปี 1943 สำเร็จการศึกษาปริญญาตรีจากวิทยาลัยแอมเมิสต์ในปี 1964 และปริญญาเอกสาขาเศรษฐศาสตร์จากสถาบันเทคโนโลยีแมสซาชูเซตส์ในปี 1967 สติกลิตส์เคยเป็นอาจารย์ที่สถาบันเทคโนโลยีแมสซาชูเซตส์ มหาวิทยาลัยสแตนฟอร์ด มหาวิทยาลัยพรินซ์ตัน และมหาวิทยาลัยออกซ์ฟอร์ด
สติกลิตส์ยังเป็นผู้ได้รับเหรียญรางวัลจอห์น เบตส์ คลาร์กในปี 1979 ซึ่งเป็นรางวัลสำหรับนักเศรษฐศาสตร์ในสหรัฐอเมริกาที่มีผลงานโดดเด่นและอายุน้อยกว่า 40 ปี
== อ้างอิง ==
== แหล่งข้อมูลอื่น ==
เว็บไซต์ส่วนตัวของโจเซฟ สติกลิตส์
นักเศรษฐศาสตร์ชาวอเมริกัน
ผู้ได้รับรางวัลโนเบลสาขาเศรษฐศาสตร์
ศิษย์เก่าจากสถาบันเทคโนโลยีแมสซาชูเซตส์
บุคคลจากสถาบันเทคโนโลยีแมสซาชูเซตส์
บุคคลจากมหาวิทยาลัยสแตนฟอร์ด
บุคคลจากมหาวิทยาลัยพรินซ์ตัน
บุคคลจากมหาวิทยาลัยออกซฟอร์ด
บุคคลจากรัฐอินดีแอนา
ลัทธินิกสัน

ลัทธินิกสัน (หรืออาจรู้จักในชื่อ ลัทธิกวม) แพร่หลายในการประชุมสื่อในกวมเมื่อวันที่ 25 กรกฎาคม ค.ศ. 1969 โดยประธานาธิบดี ริชาร์ด นิกสัน เขาประกาศว่าสหรัฐอเมริกาจะคาดหวังว่าพันธมิตรของตนจะสามารถดูแลการป้องกันทางทหารของตนเอง ยกเว้นในบางกรณีที่สหรัฐจะช่วยเหลือในการป้องกันเมื่อได้รับการร้องขอ ลัทธิดังกล่าวให้เหตุผลสำหรับการแสวงหาสันติภาพผ่านทางความร่วมมือกับพันธมิตรของสหรัฐ
ในคำพูดของนิกสัน (กล่าวต่อเนชันออนเดอะวอร์ในเวียดนาม 3 พฤศจิกายน ค.ศ. 1969):
อย่างแรก สหรัฐอเมริกาจะรักษาข้อผูกมัดในสนธิสัญญาที่ตนทำไว้
อย่างที่สอง เราจะเป็นโล่กำบังให้หากอำนาจนิวเคลียร์คุกคามต่อเสรีภาพของชาติที่เป็นพันธมิตรกับเราหรือชาติซึ่งความอยู่รอดได้รับพิจารณาว่ามีความสำคัญต่อความมั่นคงของเรา
อย่างที่สาม ในกรณีซึ่งเกี่ยวพันกับการรุกรานรูปแบบอื่น เราจะให้ความช่วยเหลือทางทหารและทางเศรษฐกิจเมื่อได้รับการร้องขอตามข้อผูกมัดของสนธิสัญญาของเรา แต่เราจะมุ่งไปเฉพาะชาติที่ได้รับการคุกคามโดยตรงเพื่อที่จะรับผิดชอบในการเพิ่มกำลังคนให้กับการป้องกันประเทศ
ลัทธิดังกล่าวได้ปรับใช้โดยการบริหารของนิกสันในภูมิภาคอ่าวเปอร์เซีย โดยให้ความช่วยเหลือทางทหารแก่อิหร่านและซาอุดิอาระเบียเพื่อที่ว่าพันธมิตรของสหรัฐเหล่นี้จะยอมรับความรับผิดชอบในการธำรงสันติภาพและเสถียรภาพในภูมิภาค
== อ้างอิง ==
==  ดูเพิ่ม ==
H. Meiertöns (2010): The Doctrines of US Security Policy&nbsp;— An Evaluation under International Law, Cambridge University Press, ISBN 9780521766487.
สงครามเวียดนาม
พ.ศ. 2512
ลัทธินโยบายการต่างประเทศของสหรัฐอเมริกา
ลัทธิ
ริชาร์ด นิกสัน
โรงพยาบาลบำรุงราษฎร์

โรงพยาบาลบำรุงราษฎร์ อินเตอร์เนชั่นแนล (Bumrungrad International Hospital) หรือชื่อย่อ BH เป็นโรงพยาบาลเอกชน และได้ดำเนินการจดทะเบียนในตลาดหลักทรัพย์แห่งประเทศไทย พ.ศ. 2532 โดยมีบริษัท กรุงเทพประกันภัย จำกัด (มหาชน) กับตระกูลโสภณพนิชเป็นผู้ถือหุ้นหลัก มีนายกองโทชัย โสภณพนิชเป็นประธานกรรมการ ศาสตราจารย์ นายแพทย์ ชาญวิทย์ ตันติ์พิพัฒน์ ้เป็นรองประธานกรรมการ นาง ลินดา ลีสหะปัญญา เป็นกรรมการผู้จัดการ เภสัชกรหญิง อาทิรัตน์ จารุกิจพิพัฒน์ เป็น ประธานเจ้าหน้าที่บริหาร
== ประวัติ ==
โรงพยาบาลบำรุงราษฎร์เริ่มเปิดให้บริการรักษาผู้ป่วยในลักษณะของโรงพยาบาลเอกชน 200 เตียงในวันที่ 17 กันยายน พ.ศ. 2523 ก่อนที่จะทำการจดทะเบียนเข้าตลาดหลักทรัพย์ในปี พ.ศ. 2532 ต่อมา ได้ทำการเปิดอาคารโรงพยาบาลบำรุงราษฎร์ อินเตอร์เนชั่นแนล ในวันที่ 1 มกราคม พ.ศ. 2540 และโรงพยาบาลบำรุงราษฎร์ได้รับการรับรองคุณภาพระดับสากลครั้งแรกวันที่ 2 กุมภาพันธ์ พ.ศ. 2545 ก่อนทำการเปิดอาคารผู้ป่วยนอกบำรุงราษฎร์ อินเตอร์เนชั่นแนล คลินิก ใน พ.ศ. 2551
=== ผู้ถือหุ้นรายใหญ่===
ข้อมูล ณ วันที่ 17 กันยายน พ.ศ. 2556
{|class="wikitable"
|-style="background:gainsboro"
| ผู้ถือหุ้นรายย่อย ณ วันที่ 08/03/2556
|-
| จำนวนผู้ถือหุ้นรายย่อย (Free float)|| 6,130
|-
| % การถือหุ้นของผู้ถือหุ้นรายย่อย (% Free float)||	37.06
|}
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 ||บริษัท กรุงเทพดุสิตเวชการ จำกัด (มหาชน)||174,350,200|| 23.93%
|-
| 2 ||บริษัท กรุงเทพประกันภัย จำกัด (มหาชน) || 106,760,417|| 14.65%
|-
| 3 ||บริษัท บริหารสินทรัพย์ทวี จำกัด ||  63,258,514|| 8.68%
|-
| 4 ||UOB KAY HIAN (HONG KONG) LIMITED - Client Account||60,413,690|| 8.40%
|-
| 5 ||BNP PARIBAS SECURITIES SERVICES LUXEMBOURG|| 26,804,560 || 3.45%
|}
== กิจกรรมเพื่อสังคม ==
มูลนิธิโรงพยาบาลบำรุงราษฎร์ ก่อตั้งปีพ.ศ. 2533 เพื่อส่งเสริมคุณภาพชีวิตชาวไทยให้ดีขึ้น ตลอดจนกิจกรรมการกุศลเพื่อช่วยเหลือชาวไทยผู้ด้อยโอกาส อาทิ การมอบทุนการศึกษา การตรวจสุขภาพและผ่าตัดหัวใจให้เด็กผู้ยากไร้โดยไม่คิดค่าใช้จ่าย
== รางวัลที่ได้รับ ==
พ.ศ. 2551 - รางวัลการบริหารสู่ความเป็นเลิศ (Thailand Quality Class – TQC)
พ.ศ. 2551 - รางวัลยอดเยี่ยม ประเภทสถานพยาบาลที่ส่งเสริมสนับสนุนการท่องเที่ยวเชิงสุขภาพ จากการประกาศรางวัลอุตสาหกรรมท่องเที่ยวไทย ครั้งที่ 7
พ.ศ. 2551 - รางวัลบริษัทที่มีนวัตกรรมยอดเยี่ยมแห่งประเทศไทย จากกลุ่มธุรกิจบริการ
พ.ศ. 2551 - รางวัลชนะเลิศ ประเภท "Best Website for Internaional Medical Travel" จากงานประกาศผลรางวัล Consumer Health World Awards
พ.ศ. 2552 - ได้รับรางวัล “สถานประกอบกิจการดีเด่นด้านแรงงานสัมพันธ์และสวัสดิการแรงงาน” ประเภทสถานประกอบกิจการขนาดใหญ่ที่ไม่มีสหภาพแรงงาน (Thailand Best Employer) จากกระทรวงแรงงาน (และรับรางวัลอีกครั้งในปี พ.ศ. 2553)
พ.ศ. 2553 - ได้รับรางวัลผู้ส่งออกสินค้าและบริการดีเด่น (Prime Minister’s Export Award) ประเภท Best Service Provider 2010
รับรางวัลสถานพยาบาลดีเด่นด้านการส่งเสริมการท่องเที่ยวเชิงสุขภาพ (Medical Tourism) อีกครั้งจากการท่องเที่ยวแห่งประเทศไทยได้รับเลือกจากจุฬาลงกรณ์มหาวิทยาลัยร่วมกับหนังสือพิมพ์กรุงเทพธุรกิจให้เป็น 1 ใน 10 องค์กรที่มีนวัตกรรมยอดเยี่ยมแห่งประเทศไทยเป็นครั้งที่ 3 
== อ้างอิง ==
== แหล่งข้อมูลอื่น ==
โรงพยาบาลบำรุงราษฎร์ 
โรงพยาบาลบำรุงราษฎร์ 
โรงพยาบาลบำรุงราษฎร์  
โรงพยาบาลเอกชนในกรุงเทพมหานคร
บริษัทที่ก่อตั้งในปี พ.ศ. 2523
ธุรกิจการแพทย์
องค์การในเขตวัฒนา
สถานีการค้า

สถานีการค้าเป็นสถานที่หรือสิ่งก่อสร้างซึ่งมีการค้าขายสินค้าเกิดขึ้น เส้นทางซึ่งนำไปสู่สถานีการค้าหรือระหว่างสถานีการค้า รู้จักกันว่า เส้นทางการค้า
สถานีการค้ายังเป็นสถานที่สำหรับผู้คนที่จะพบปะและแลกเปลี่ยนข่าวสารของโลกหรือแม้กระทั่งข่าวจากประเทศบ้านเกิดของตน (สถานีการค้าหลายแห่งบนโลกตั้งอยู่บนสถานที่ซึ่งเป็นแหล่งอพยพที่ได้รับความนิยม) ในเวลานั้นซึ่งยังไม่มีหนังสือพิมพ์
สถานีการค้าอาจกล่าวได้ว่ามีความสำคัญยิ่งต่อประวัติศาสตร์ของหน่วยเงิน ถึงแม้ว่าการแลกเปลี่ยนจะเกิดขึ้นมาเป็นเวลากว่าสหัสวรรษและยังคงดำเนินต่อไป แต่นับจากจุดเริ่มต้นของสถานีการค้า ความจำเป็นที่จะต้องมีสื่อกลางในการใช้จ่ายก็ได้เกิดขึ้น ดังนั้น เครื่อแสดงการค้าและในเวลาต่อมา เหรียญ ได้รับการผลิตจากโลหะมีค่า เช่น ทองคำ เงิน และทองแดง เพื่อที่จะใช้ซื้อและขายสินค้าแทนที่จะเป็นการแลกเปลี่ยน หลังจากการเกิดขึ้นของหน่วยเงิน ทำให้เกิดธนาคารแห่งแรก ๆ ของโลกขึ้นในเจนัวและเวนิซแทบจะในทันที
== ความเกี่ยวข้องกับลัทธิอาณานิคม ==
ลัทธิอาณานิคมของยุโรปสามารถสืบสาวไปจนถึงสมัยคาร์เธจโบราณ แต่เดิมคาร์เธจเป็นเพียงถิ่นฐานการค้าของชาวอาณานิคมฟีนิเซียนเท่านั้น แต่ต่อมาได้เติบโตจนกระทั่งมีอำนาจทางเศรษฐกิจและการเมืองอย่างมหาศาลตลอดทะเลเมดิเตอร์เรเนียน สะสมความมั่งคั่งและอิทธิพลจากอำนาจทางเศรษฐกิจ (การค้า) เกือบทุกเมืองที่มีความสำคัญบนโลกในปัจจุบันต่างก็มีประวัติมาจากการเป็นสถานีการค้ามาก่อนทั้งนั้น: เวนิซ นครนิวยอร์ก เซี่ยงไฮ้ สิงคโปร์ ฮ่องกง เนเปิลส์ รอตเทอร์ดาม เป็นต้น
พาณิชย์
ชิอากิ โอมิงาวะ

thumb
ชิอากิ โอมิกาวะ (小見川 千明, Omigawa Chiaki; เกิดวันที่ 11 พฤศจิกายน ค.ศ. 1989 ที่เมืองคานางาวะ — )
เป็นนักแสดงและนักพากย์หญิงชาวญี่ปุ่น เธอกลายเป็นนักพากย์หญิงเมื่อเริ่มมีผลงานเรื่องแรกคือเรื่องโซลอีทเตอร์ โดยรับบทเป็น มากะ อัลบาร์น
==ผลงานด้านการพากย์==
โซลอีทเตอร์ รับบทเป็น  มากะ อัลบาร์น
Arakawa Under the Bridge รับบทเป็น  พีโกะ
Hidamari Sketch×Hoshi Mittsu รับบทเป็น นาซึนะ
Natsu no Arashi! รับบทเป็น  คามิงาโมะ จุง
Natsu no Arashi! Akinai chū รับบทเป็น คามิงาโมะ จุงช
Seitokai Yakuindomo รับบทเป็น มิตสึบะ มุตสึมิ
===== วิดีโอเกม =====
Virtue's Last Reward รับบทเป็น Phi
==ผลงานเพลง==
ชิอากิ โอมิกาวะได้ร้องเพลง Mauve-iro no sympathy (เพลง Character song ในเรื่องโซลอีทเตอร์ของมากะกับโซล) โดยได้ร้องร่วมกับ Kouki Uchiyama
นักแสดงญี่ปุ่น
นักร้องญี่ปุ่น
บุคคลจากจังหวัดคานางาวะ
คาเอเดะ ฮาชิโมโตะ

คาเอเดะ ฮาชิโมโตะ (橋本楓; Kaede Hashimoto) คือ ไอดอลญี่ปุ่น สังกัด"Watanabe Entertainment agency" และเป็นหนึ่งในสมาชิกรุ่นที่สาม ของวง "ไอดอลลิ่ง!!!" หมายเลขประจำตัวคือ 21
== ประวัติการทำงาน ==
คาเอเดะ ฮาชิโมโตะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ ไอ โอกาว่า และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 7 "เบบี้ บลู"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิ้ลที่ 10 "เลิฟ เมจิก ฟีเวอร์"
== ผลงาน ==
=== ดีวีดี ===
[2009.11.27] Start! 〜1st Maple〜 (Start! 〜1stめーぷる〜)
[2010.02.26] Pretty! 〜2nd Maple〜 (Pretty! 〜2ndめーぷる〜) 
== อ้างอิง ==
== ดูเพิ่ม ==
ไอดอลลิ่ง!!!
พูโยะพูโยะ ไอดอลลิ่ง!!!
== แหล่งข้อมูลอื่น ==
Kaede Hashimoto Official Website 
Idoling!!! Official Website
Official Blog 
นักร้องป็อปหญิงญี่ปุ่น
บุคคลจากจังหวัดคานางาวะ
นักแสดงหญิงชาวญี่ปุ่น
โรมรำลึก

โรมรำลึก (Roman Holiday) เป็นภาพยนตร์แนวโรแมนติกคอเมดี้ในปี ค.ศ. 1953 กำกับและอำนวยการสร้างโดยวิลเลียม ไวเลอร์ นำแสดงโดยเกรกอรี เป็กและออเดรย์ เฮปเบิร์น เขียนบทโดยจอห์น ไดจ์ตันและอัลตัน ทรัมโบ สำหรับทรัมโบในเรื่องนี้ติดอยู่ในบัญชีดำฮอลลีวูด ทำให้เขาไม่มีชื่อเครดิต แต่เมื่อออกจำหน่ายเป็นดีวีดีในปี 2003 ก็มีชื่อเขาอยู่ในรายชื่อ เฮปเบิร์นได้รับรางวัลออสการ์ สาขานักแสดงนำหญิงยอดเยี่ยม และยังได้รับในสาขาบทภาพยนตร์และออกแบบเครื่องแต่งกายอีกด้วย
ในช่วงคริสต์ทศวรรษ 1970 ทั้งเป็กและเฮปเบิร์นมีความคิดที่จะทำภาคต่อ แต่โครงการก็หยุดลง ภาพยนตร์ได้รับการทำใหม่ในฉบับโทรทัศน์ในปี 1987 นำแสดงโดยทอม คอนตีและแคเทอรีน โอเซนเบิร์ก ซึ่งเธอเองก็มาจากราชตระกูลในยุโรป
== เรื่องย่อ ==
เจ้าหญิงแอนน์ (Audrey Hepburn) จากประเทศแถบยุโรปประเทศหนึ่งที่กำลังเดินทางทักทายประชาชนทั่วทวีป แต่เมื่อมาถึงโรมเธอก็ทนสภาพเหนื่อยอ่อนและตารางที่แน่นขนัดไม่ไหวจนสติแตกชั่วครู่จนหมอต้องมาฉีดยาให้เธอสงบลงในสภาวะตื่นไม่เต็มที่นั้นเธอก็แอบหลบออกจากปราสาท นักข่าวโจ แบรดลีย์ (Gregory Peck) มาพบเข้าจึงให้เธอหลับเสียคืนหนึ่งที่อพาร์ตเม้นท์ของเขา
วันต่อมา เขาก็ได้รู้ตัวตนที่แท้จริงของเธอ จึงวางแผนจะทำข่าวชิ้นใหญ่จากสถานการณ์นี้ แต่ในขณะที่กำลังเอาใจแอนน์และพาท่องเที่ยวในโรมเพื่อแอบสัมภาษณ์และถ่ายรูปนั้น โจกลับเป็นฝ่ายเพลิดเพลินและมีความสุขเสียเอง และความอยากเขียนข่าวของเขาก็ลดลงพร้อมๆกับความรู้สึกของทั้งสองซับซ้อนขึ้นเรื่อยๆ
== อ้างอิง ==
ภาพยนตร์โดยพาราเมาต์พิกเจอส์
ภาพยนตร์ที่ออกฉายในปี พ.ศ. 2496
ภาพยนตร์ภาษาอังกฤษ
ภาพยนตร์ที่ถ่ายทำในโรม
ภาพยนตร์อนุรักษ์หอทะเบียนภาพยนตร์แห่งชาติสหรัฐ
ตัวละครที่เป็นเจ้าหญิง
บุษบาริมทาง (ภาพยนตร์)

บุษบาริมทาง (My Fair Lady) เป็นภาพยนตร์เพลงในปี  ค.ศ. 1964 ของ วอร์เนอร์ บราเธอร์ส  ถ่ายทำระบบซูเปอร์พานาวิชั่น 70 มม.กำกับโดย จอร์จ คูเกอร์  นำแสดงโดย ออเดรย์ เฮปเบิร์น และ เรกซ์ แฮร์ริสัน
สร้างจาก ละครเพลงบรอดเวย์ ของเลอร์เนอร์แอนด์โลว์ (Lerner & Loewe) ที่โด่งดังในชื่อเดียวกัน ซึ่งดัดแปลงจากบทละครชวนหัวเสียดสีสังคมชนชั้น  Pygmalion ของจอร์จ เบอร์นาร์ด ชอว์
Pygmalion เป็นภาพยนตร์ใน ค.ศ. 1938 นำแสดงโดย เลสลี่ ฮาเวิร์ด และ เวนดี้ ฮิลเลอร์ ซึ่งมีการเพิ่มเติมฉากบอลรูมและเปลี่ยนตอนจบให้นางเอกกลับมาหาพระเอกแทนที่จะจากไปอย่างสตรีผู้มาดมั่นตามบทละครดั้งเดิมของชอว์  จนกระทั่ง  ค.ศ. 1956 มีการดัดแปลงเรื่องจากบทภาพยนตร์เป็นละครเพลงในชื่อใหม่ว่า  My Fair Lady เปิดแสดงย่านบรอดเวย์ในอเมริกา  นำแสดงโดย จูลี่ แอนดรูวส์  และ เรกซ์ แฮร์ริสัน ประสบความสำเร็จอย่างสูงจนอีกสองปีต่อมาได้ข้ามไปแสดงที่ลอนดอน อังกฤษ ก่อนสร้างเป็นภาพยนตร์เพลงยิ่งใหญ่ครั้งหลังสุด โดย วอร์เนอร์ บราเธอร์ส ในปี ค.ศ.1964 ระบบพานาวิชั่น 70 มม.ลงทุนสูงลิ่วโดยเฉพาะด้านกำกับศิลป์และเครื่องแต่งกายหรูหราย้อนยุค ได้รับ 8 รางวัลออสการ์ รวมถึงภาพยนตร์ยอดเยี่ยม นักแสดงนำชายยอดเยี่ยม และผู้กำกับยอดเยี่ยม
เข้าฉายในประเทศไทย ครั้งแรกที่ ศาลาเฉลิมไทย เมื่อปี พ.ศ. 2507 ใช้คำโฆษณาว่าโปรแกรม "อัครภาพยนตร์"  และอีกหลายครั้งที่โรงหนังฮอลลีวู้ด ใกล้วงเวียนราชเทวี (ชื่อภาษาไทย มาจากชื่อละครเวที บทพระนิพนธ์ของพระเจ้าวรวงศ์เธอ พระองค์เจ้าภาณุพันธุ์ยุคล แห่งคณะอัศวินการละคร ซึ่งคณะกรรมการผู้บริหารโรงภาพยนตร์เห็นเหมาะสมจึงได้ทูลขอประทานอนุญาตนำมาใช้เป็นชื่อภาพยนตร์)
เพลงประกอบภาพยนตร์และละครบรอดเวย์ ได้รับยกย่องว่ามีความไพเราะและเป็นที่จดจำของผู้ชมจนทุกวันนี้  เช่น   Wouldn't It Be Lovely ,The Rain In Spain ,On The Street Where You Live ,Get Me To The Church On Time ,I 've Grown Accustomed To Her Face เป็นต้น
==เรื่องย่อ==
ศาสตราจารย์หนุ่มโสดผู้เชียวชาญภาษาทั่วโลก พนันกับเพื่อนคู่หูว่า เขาจะทำให้ เอไลซ่า ดูลิตเติล หญิงขายดอกไม้ข้างถนน กลายเป็นสุภาพสตรีชั้นสูงเพรียบพร้อมด้วยกิริยาและภาษาอังกฤษชั้นเลิศ   ความสำเร็จดีเกินคาด แม้แต่ลูกศิษย์ชั้นยอดของศาสตราจารย์ ก็ยังเข้าใจผิด คิดว่าเธอเป็นเจ้าหญิงต่างแดนผู้สมบูรณ์แบบอย่างไม่มีใครเทียบ
เธอพอใจความสำเร็จตามที่ใฝ่ฝันแต่แล้วกลับรู้สึกสับสนในอนาคตของตนเอง  คนคุ้นเคยย่านตลาดถิ่นเก่าไม่มีใครจำได้  ขณะที่พ่อขี้เมาต้องเผชิญปัญหาการใช้ชีวิตใหม่ภายใต้กรอบ  "ศีลธรรมของชนชั้นกลาง" อย่างจำยอม
เอไลซ่าตัดสินใจเริ่มต้นชีวิตใหม่กับหนุ่มผู้ดีคนหนึ่งที่ยอมรับที่มาของเธอได้ แต่แล้วความรู้สึกที่ซ่อนลึกในใจ ทำให้เธอต้องกลับมาหาศาสตราจารย์ในที่สุด
== อ้างอิง ==
ภาพยนตร์อเมริกัน
ภาพยนตร์ยอดเยี่ยม รางวัลออสการ์
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2507
ภาพยนตร์โดยทเวนตีธ์เซนจูรีฟอกซ์
ภาพยนตร์โดยวอร์เนอร์บราเธอร์ส
ภาพยนตร์ที่มีฉากในลอนดอน
ภาพยนตร์อนุรักษ์หอทะเบียนภาพยนตร์แห่งชาติสหรัฐ
แอ๊บ

แอ๊บ หรือ แอ๊ป อาจหมายถึง
แอ๊บ (ภาชนะ) ภาชนะโบราณของชาวล้านนา
แอ๊บแมน เป็นคำที่อธิบายหมายถึงคนที่ไม่แสดงให้เห็นภาพลักษณ์ที่แท้จริง
แอ๊บแบ๊ว เป็นคำที่เรียกบุคคลที่ทำตัวให้ดูน่ารักเกินไป
แอปพลิเคชัน หรือ โปรแกรมประยุกต์ เป็นซอฟต์แวร์คอมพิวเตอร์ประเภทหนึ่ง
แอปสตอร์ (App store) ร้านขายซอฟต์แวร์ออนไลน์ของบริษัทแอปเปิล สำหรับโทรศัพท์ไอโฟน
มหาวิทยาลัยแอปปาลาเชียนสเตต มหาวิทยาลัยในสหรัฐอเมริกา มีชื่อเล่นว่า แอ๊ป
===ดูเพิ่ม===
แอ็บ (อาหาร) อาหารล้านนามีลักษณะคล้ายห่อหมก โดยจะใช้เนื้อสัตว์ ถ้าใช้หมูเป็นส่วนประกอบจะเรียกว่า แอ็บหมู และถ้าใช้สมองหมูเป็นส่วนประกอบจะเรียก แอ็บอ่องออ บางครั้งสะกดคำนี้เพี้ยนไปเป็นแอ๊บ
เอวา การ์ดเนอร์

เอวา ลาวิเนีย การ์ดเนอร์ (Ava Lavinia Gardner) (24 ธันวาคม ค.ศ. 1922 - 25 มกราคม ค.ศ. 1990) เป็นอดีตนักแสดงหญิงและนักร้องชาวอเมริกัน
เธอเซ็นสัญญากับเอ็มจีเอ็มสตูดิโอในปี ค.ศ. 1940 และได้รับบทเล็ก ๆ จนเธอได้รับความสนใจจากการแสดงในเรื่อง The Killers (1946) หลังจากนั้นเธอได้รับบทนำในหนังฮอลลีวูด และได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากเรื่อง Mogambo (1953)
เธอยังแสดงในหนังดังในคริสต์ทศวรรษ 1950-70 อย่างเช่นเรื่อง Bhowani Junction (1956), On the Beach (1959), The Night of the Iguana (1964), Earthquake (1974), และ The Cassandra Crossing (1976) การ์ดเนอร์ยังรับงานแสดงจนหยุดในปี 1986 สี่ปีก่อนเธอจะเสียชีวิตด้วยโรคปอดบวม มีอายุ 67 ปี (ปี 1990)
เธอยังติดหนึ่งในรายชื่อดาราที่ยิ่งใหญ่ที่สุดตลอดกาลของสถาบันภาพยนตร์อเมริกัน
== อ้างอิง ==
นักแสดงอเมริกัน
ชาวอเมริกันเชื้อสายอังกฤษ
ชาวอเมริกันเชื้อสายไอริช
บุคคลจากรัฐนอร์ทแคโรไลนา
โรงเรียนมัธยมศึกษาตอนต้นและตอนปลายโซกะ

โรงเรียนมัธยมศึกษาตอนต้นและตอนปลายโซกะ  เป็นโรงเรียนเอกชน ในการควบคุมดูแลของสมาคมสร้างคุณค่า
==ประวัติ==
พ.ศ. 2511 เปิดโรงเรียนมัธยมโซคา โตเกียว(เฉพาะชาย) โดยดร.ไดซาขุ อิเคดะ นายกสมาคมโซคา งัคไก ท่านที่3(ขณะนั้น)
พ.ศ. 2525 ขยายเป็นโรงเรียนสหศึกษา
==ชมรมในโรงเรียน==
ชมรมเบสบอล
ชมรมฟุตบอล
ชมรมบาสเกตบอล
ชมรมวอลเลย์บอล
ชมรมปิงปอง
ชมรมเคนโด้
ชมรมยูโด
ชมรมว่ายน้ำ
ชมรมเทนนิส
ชมรมแฮนด์บอล
ชมรมแบดมินตัน
ชมรมเขียนตัวอักษร
ชมรมฟิสิกส์
ชมรมศิลปะ
ชมรมชงชา
ชมรมภาษาอังกฤษ
ชมรมวาดการ์ตูน
และอื่นๆ
==สถานที่สำคัญในโรงเรียน==
สระว่ายน้ำบนดาดฟ้า
ยิมอิเคดะ
สนามกีฬากลางอิเคดะ
ห้องสมุดมัธยม
== โรงเรียนเครือข่าย ==
โรงเรียนอนุบาลโซกะ ซัปโปะโระ
โรงเรียนประถมโซกะ โตเกียว
โรงเรียนประถมศึกษาโซกะ คันไซ
โรงเรียนมัธยมศึกษาโซกะ คันไซ
มหาวิทยาลัยโซกะ
==อ้างอิง==
เพื่อเพื่อนผู้ศรัทธา,สร้างคุณค่า,2550
== แหล่งข้อมูลอื่น ==
โตเกียว
สมาคมสร้างคุณค่า
โรงเรียนในประเทศญี่ปุ่น
บิกออดิโอไดนาไมต์

บิ๊กออดิโอไดนาไมต์ (ภายหลังเป็น Big Audio Dynamite II และ Big Audio, และ มักย่อว่า BAD) เป็นวงร็อกจากอังกฤษ ตั้งวงในปี 1984 โดย มิก โจนส์ แห่งวงเดอะแคลช  ที่ได้ระบุไว้สำหรับส่วนผสมที่มีประสิทธิภาพของดนตรีรูปแบบที่แตกต่างกัน ผสมผสานองค์ประกอบของพังก์ร็อก, เพลงแดนซ์, ฮิปฮอป, เร้กเก้, และ ฟังก์.
==ผลงาน==
=== อัลบั้ม ===
This is Big Audio Dynamite (1985)
No. 10, Upping St. (1986)
Tighten Up Vol. 88 (1988)
Megatop Phoenix (1989)
Kool-Aid (1990)
The Globe (1991)
Higher Power (1994)
F-Punk (1995)
Entering a New Ride (1997)
===ซิงเกิล===

==อ้างอิง==
กลุ่มดนตรีสัญชาติอังกฤษ
แหกค่ายมฤตยู

แหกค่ายมฤตยู (The Great Escape) เป็นภาพยนตร์อเมริกันในปี ค.ศ. 1963 มีเรื่องราวเกี่ยวกับค่ายเชลยของสงคราม ระหว่างสงครามโลกครั้งที่ 2 ซึ่งฝ่ายเยอรมันได้ทำการสร้างขึ้น ภาพยนตร์ดัดแปลงมาจากหนังสือชื่อ The Great Escape โดยพอล บริกฮิล ที่สร้างจากเรื่องจริงในการหลบหนีของ Stalag Luft III ใน Żagań ประเทศเยอรมนี ตัวละครในภาพยนตร์เป็นตัวละครที่มีอยู่จริง ภาพยนตร์สร้างโดยบริษัทมิริช ออกฉายโดยยูไนเต็ดอาร์ทิตส์ สร้างและกำกับโดยจอห์น สเติร์กส นำแสดงโดยสตีฟ แม็กควีน, เจมส์ การ์เนอร์และริชาร์ด แอตเทนโบโร
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2506
ภาพยนตร์อเมริกัน
ภาพยนตร์ที่มีเนื้อหาเกี่ยวกับสงครามโลกครั้งที่ 2
ภาพยนตร์ภาษาอังกฤษ
ภาพยนตร์ที่มีฉากในประเทศเยอรมนี
ภาพยนตร์เกี่ยวกับกองทัพอากาศทหารบกสหรัฐ
ทรู คอนเทนต์ แอนด์ มีเดีย

ทรู คอนเทนต์ แอนด์ มีเดีย (True Content and Media) เป็นกลุ่มธุรกิจที่ให้บริการด้านสื่อดิจิทัล สถานีโทรทัศน์ และความบันเทิงในประเทศไทย ซึ่งเป็นกลุ่มธุรกิจของทรู คอร์ปอเรชั่น
== ผลิตภัณฑ์ในเครือ ==
=== สถานีโทรทัศน์ และบริการโทรทัศน์ระบบบอกรับสมาชิก ===
ทีเอ็นเอ็น 16 - โทรทัศน์ภาคพื้นดินระบบดิจิทัล ประเภทรายการข่าวสารและสาระ ภาพคมชัดปกติ ช่องหมายเลข 16
ทรูโฟร์ยู - โทรทัศน์ภาคพื้นดินระบบดิจิทัล ประเภทรายการทั่วไป ภาพคมชัดปกติ ช่องหมายเลข 24
ทรูวิชั่นส์ - บริการโทรทัศน์ระบบบอกรับสมาชิกของประเทศไทย
ทรู จีเอส - ผู้จัดจำหน่ายสินค้าและบริการผ่านช่องรายการแนะนำสินค้าภายใต้ชื่อ ทรูซีเล็กต์ และ ทรูช้อปปิ้ง โดยร่วมทุนกับ ซีพี ออลล์ เดอะมอลล์ กรุ๊ป และ จีเอสช็อป ประเทศเกาหลีใต้
=== เว็บไซต์ ===
ทรูไอดี - เว็บท่า และผู้ให้บริการ สื่อแบบส่งต่อเนื่อง มีบริการและเนื้อหาที่หลากหลาย อาทิ ภาพยนตร์ เพลง โทรทัศน์ กีฬา ท่องเที่ยว อาหาร และไลฟ์สไตล์ ซึ่งก่อนหน้านี้ใช้ชื่อว่าทรูไลฟ์
ออนไลน์ สเตชัน - เว็บไซต์ที่พูดถึงเรื่องราวที่เกี่ยวกับเกม การ์ตูน อนิเมะ เพลง อีกทั้งยังเป็นเครือข่ายสำหรับแคสเตอร์ และเป็นผู้จัดงาน ไทยแลนด์เกมโชว์ ร่วมกับ โชว์ไร้ขีด
=== ค่ายเพลง ===
ไอแอมมิวสิค และ ทรูแฟนเทเชีย - ค่ายเพลงสำหรับนักร้องที่มาจากรายการ ทรู อะคาเดมี่ แฟนเทเชีย เดอะวอยซ์ไทยแลนด์ ฤดูกาลที่ 1 - 6 และมีนักร้องที่ย้ายมาจากค่ายเพลงอื่นเข้ามาร่วมด้วย
เอสเอ็ม ทรู - ตัวแทนจำหน่ายเพลง สินค้า และจัดคอนเสิร์ตให้กับเอสเอ็มเอนเตอร์เทนเมนต์ โดยร่วมทุนกับ เอสเอ็มเอนเตอร์เทนเมนต์ ประเทศเกาหลีใต้
คลับอาฟเตอร์คลาส - ค่ายเพลงสำหรับนักร้องวัยรุ่นยุคใหม่ ก่อตั้งขึ้นเมื่อปี 2565
=== ผู้ผลิตรายการโทรทัศน์ ละคร และภาพยนตร์ ===
ทรู ซีเจ ครีเอชั่นส์ - ผู้นำลิขสิทธิ์รายการและละครจากซีเจ อีแอนด์เอ็มมาผลิตซ้ำในเวอร์ชันประเทศไทย รวมทั้งนำรายการที่ซีเจ อีแอนด์เอ็มผลิตมาออกอากาศในประเทศไทย โดยร่วมทุนกับ ซีเจ อีแอนด์เอ็ม ประเทศเกาหลีใต้
ทรูวิชั่นส์ ออริจินัล พิกเจอร์ส - ผู้ผลิตละครเพื่อออกอากาศทางทรูโฟร์ยู และทรูเอเชียนซีรีส์ และผู้ผลิตภาพยนตร์นอกกระแส
ทรานส์ฟอร์เมชั่น ฟิล์ม - ผู้ผลิตภาพยนตร์ไทย โดยร่วมทุนกับ แบ็งคอค ฟิล์มสตูดิโอ แม็ทชิ่ง สตูดิโอ พลัส ในเครือ บีบีทีวี โปรดัคชันส์ และ เอ็ม พิคเจอร์ส ในเครือเมเจอร์ ซีนีเพล็กซ์
เอพีแอนด์เจ โปรดักชั่น - ผู้ผลิตรายการเดอะวอยซ์ไทยแลนด์ ฤดูกาลที่ 1 - 6 เดอะวอยซ์ คิดส์ ไทยแลนด์ ฤดูกาลที่ 1 - 5 เดอะวินเนอร์อีส ไทยแลนด์ และอื่น ๆ อีกมากมาย 
ไทร์ฟอร์ซ เอ็นเตอร์เทนเมนต์ - ผู้ผลิตซีรีย์วัยรุ่นและรายการบันเทิง ออกอากาศทางช่อง 7 เอชดี และทรูโฟร์ยู
=== อื่น ๆ ===
ทรู คิดส์ - ผู้ได้รับสิทธิ์คาแรคเตอร์ โปเกมอน แต่เพียงผู้เดียวในประเทศไทย และผู้จัดจำหน่ายการ์ดเกมโปเกมอนเวอร์ชันภาษาไทย
แพนเทอร์ เอ็นเทอร์เทนเมนท์ - ผู้จัดการแสดง การแข่งขันกีฬา และคอนเสิร์ต
ทรู ไอคอน ฮอลล์ - ศูนย์ประชุมและแสดงสินค้า โดยร่วมทุนกับไอคอนสยาม
ทรู แอกซิออน - ผู้พัฒนาเกม โดยร่วมทุนกับแอกซิออน เวนเจอร์ส ประเทศแคนาดา
ทรู ดิจิตอล พลัส - ผู้ให้บริการเกมออนไลน์ และผู้ให้บริการซอฟต์แวร์เพื่อการศึกษาภายใต้ชื่อ ทรูคลิกไลฟ์
สโมสรฟุตบอลทรูแบงค็อก ยูไนเต็ด - สโมสรฟุตบอลอาชีพในการแข่งขันไทยลีก
มายอารีน่า
เอสเอ็นเค ทรู ดิสทริบัวชั่น - ผู้ได้รับลิขสิทธิ์เกมจากค่าย เอสเอ็นเค แต่เพียงผู้เดียวในประเทศไทย และผู้จัดจำหน่ายเกมจากค่ายเอสเอ็นเคเวอร์ชันภาษาไทย โดยร่วมทุนกับ เอสเอ็นเค ประเทศญี่ปุ่น
== เชิงอรรถ ==
== อ้างอิง ==
ค